Երկու նախարարների՝ այսօր ազդարարած ոչ պակաս ուշագրավ երկրորդ համատեղ ծրագիրն էլ դրամաշնորհային է․ այն ուժի մեջ է մտնում հենց այսօրվանից: Մշակույթի գործիչները կարող են հայտեր ներկայացնել՝ «Քո արվեստը դպրոցում» խորագրով այդ ծրագրին մասնակցելու համար: «Վերցրել ենք երեք թիրախային ոլորտ՝ դասական երաժշտություն, կերպարվեստ և գրականություն: Դրամաշնորհային ծրագրի շրջանակներում, որի մեկնարկն այսօր է, ազդարարում ենք մրցույթ, որի շրջանակներում նշված ոլորտների ներկայացուցիչները պետք է ներկայացնեն նախագիծ մի քանի բաղադրիչներով»,- ասաց մշակույթի նախարարը: